Һиндостанда һәм Тибетта сәнғәт дини бейеү һәм скульптура менән бик ныҡ бәйле була, уларға һынлы сәнғәт оҡшарға тырышҡан, сағыу контраст  төҫтәргә һәм асыҡ контурҙарға ынтылған. Ҡытайҙа күп төрлө сәнғәт төрө сәскә ата: таш семәрләү, бронза скульптура, керамика (шул иҫәптән император Цинь терракотаһының билдәле армияһы), шиғриәт, каллиграфия, музыка, һынлы сәнғәт, драма, нәфис әҙәбиәт һ. б. Ҡытай сәнғәтенең стиле дәүерҙән дәүергә үҙгәрә һәм ғәҙәттә хакимлыҡ итеүсе династия исеме менән атала. Мәҫәлән, Тан дәүерендәге һынлы сәнғәт, ҡатмарлы һәм монохром, идеаллаштырылған пейзаж һүрәтләнгән, ә Мин дәүерендә ҡуйы төҫтәр һәм жанрлы композициялар булған.